แชร์เน็ตจากมือถือ Android ไปแล็ปท็อป แชร์เน็ตจาก iPhone ไปแล็ปท็อป ใช้เน็ตยังไงให้แบตหมดช้า
ค่ายมือถือส่วนใหญ่จะคิดค่าบริการเพิ่มเวลาแชร์เน็ตหรือ tethering หรือให้คุณสมัครแพ็คเกจที่รวมค่า tethering ไว้ซะก่อน เพราะบางแพ็คเกจจะไม่อนุญาตให้แชร์เน็ตไปยังอุปกรณ์อื่น ต้องเป็น Android เวอร์ชั่น 2.2 ขึ้นไป ถึงจะแชร์เน็ตผ่าน Wi-Fi และ USB ได้ ส่วนผ่าน Bluetooth ต้องเป็น Android 3.0 ขึ้นไป  มือถือรุ่นที่ใช้ และระบบปฏิบัติการของแล็ปท็อปต้องแชร์และต่อเน็ตได้ เพราะงั้นถ้าอุปกรณ์เป็นรุ่น 2 - 3 ปีขึ้นไปก็อาจจะใช้ไม่ได้ บางอุปกรณ์ที่ใช้ Android รุ่นเก่า อาจจะติดตั้งแอพสำหรับ tethering ได้ แชร์เน็ตผ่าน Wi-Fi จะสัญญาณแรงสุด แถมต่อเน็ตได้ถึง 10 อุปกรณ์ แต่ข้อเสียคือแบตหมดเร็วมาก ให้เริ่มจาก  เปิด Settings ในมือถือ Android ในหัวข้อ Wireless ให้แตะ More → Tethering & portable hotspot เปิด "Portable WiFi hotspot" จะมีแจ้งเตือนเรื่อง hotspot ให้แตะข้อความแจ้งเตือนแล้วเลือก "Set up Wi-Fi hotspot" จากนั้นใส่รหัสผ่านโดยใช้อักขระ ASCII เท่านั้น (บางทีก็ต้องใส่ชื่อสัญญาณด้วย) ในแล็ปท็อปให้เปิด Wi-Fi แล้วเลือกสัญญาณเน็ตจากมือถือ จากนั้นใส่รหัสผ่านตามที่กำหนดไว้ เสียบสาย USB แล้วเน็ตแรงสุด แต่ USB tethering จะใช้ได้เฉพาะกับ Windows เท่านั้น วิธีก็แค่เสียบสาย USB เชื่อมต่อ 2 อุปกรณ์ แล้วเปิดการแชร์เน็ตในมือถือ โดยไปที่ Settings → More → Tethering & portable hotspot → USB tethering  ใครใช้ Windows XP ต้องดาวน์โหลดไฟล์ปรับแต่ง (configuration file) ก่อน แล้วทำตามขั้นตอนที่ปรากฏในหน้า Google Support นี้  ใครใช้ Mac ให้ติดตั้งไดรฟ์เวอร์นอกลงแล็ปท็อปเพื่อเปิดใช้ USB tethering ซะก่อน ซึ่งเป็นวิธีที่ Google และ Apple ไม่รับรอง เพราะงั้นต้องดาวน์โหลดจากเว็บที่เชื่อถือได้ สัญญาณจะอ่อนสุด แต่ไม่ค่อยเปลืองแบตเหมือนวิธีอื่น และแชร์เน็ตได้ทีละอุปกรณ์ ขั้นตอนคือ  เปิดบลูทูธใน Settings ของมือถือ เปิดบลูทูธในแล็ปท็อป โดยไปที่ System Preferences ถ้าใช้ Mac หรือที่ "action center" → "Connect" ใน taskbar ของ Windows 10 ไม่ก็โดยค้นหา "Bluetooth" ในแถบค้นหาของ Windows เวอร์ชั่นก่อนๆ ในมือถือให้เลือกแล็ปท็อปใน Available devices (ถ้าไม่เจอ ให้กด "Search for devices" หรือแตะไอคอนของเมนู แล้วแตะ "Refresh") pair หรือเชื่อมต่ออุปกรณ์ไปตามขั้นตอนที่ปรากฏ อาจจะต้องใส่ passcode ในอุปกรณ์ด้วย (ก็ลองใส่ 0000 หรือ 1234 ไป ถ้าอุปกรณ์อีกเครื่องไม่แสดงโค้ด) ในมือถือ ให้ไปที่ Settings → More → Tethering & portable hotspot → Bluetooth tethering บางค่ายมือถือจะคิดค่าบริการเพิ่มเวลาแชร์เน็ตหรือ tethering ไม่ก็ต้องให้คุณสมัครแพ็คเกจที่รวมค่า tethering ไว้ซะก่อน คุณแชร์เน็ตมือถือไปให้แล็ปท็อปได้ 3 วิธีด้วยกัน ซึ่งแต่ละวิธีก็ต้องใช้อุปกรณ์ต่างกันไป  คุณแชร์เน็ตผ่าน Wi-Fi ได้ถ้าใช้ iPhone 4 ที่ใช้ iOS 4.3 ขึ้นไป จะแชร์เน็ตให้แล็ปท็อปกี่เครื่องก็ได้ โดยแล็ปท็อปนั้นต้องต่อ Wi-Fi ได้ และใช้ Mac OS 10.4.11 หรือ Windows XP SP2 ขึ้นไป  คุณแชร์เน็ตผ่าน USB ได้ ถ้าใช้ iPhone 3G ขึ้นไป โดยใช้สาย USB เสียบ iPhone เข้ากับแล็ปท็อปที่มี iTunes 8.2 ขึ้นไป และใช้ Mac OS 10.5.7 หรือ Windows XP SP2 ขึ้นไป  คุณแชร์เน็ตผ่าน Bluetooth ได้ ถ้าใช้ iPhone 3G ขึ้นไป โดยใช้กับแล็ปท็อปที่ใช้ Bluetooth 2.0 ได้ และใช้ Mac OS 10.4.11 หรือ Windows XP SP2 ขึ้นไป เข้า settings ของ iPhone เลื่อนสวิตช์ Personal Hotspot ไปที่ "On" แล้วแตะเลือกวิธีที่จะแชร์เน็ต (WiFi, Bluetooth หรือ USB)  อันนี้แล้วแต่อุปกรณ์ที่ใช้ ปกติ Personal Hotspot settings จะอยู่ใน Settings → Cellular; Settings → General → Network หรือที่เมนูหลักของ Settings  เวลาใช้ Wi-Fi ให้แตะปุ่ม Wi-Fi Password แล้วพิมพ์รหัสผ่าน โดยใช้แต่อักขระ ASCII เท่านั้น Wi-Fi tethering หรือการแชร์เน็ตผ่าน Wi-Fi นี่แหละเป็นวิธีต่อเน็ตไร้สายที่เร็วทันใจที่สุด แต่ก็เปลืองแบตมากที่สุดเหมือนกัน เวลาจะต่อเน็ตในแล็ปท็อป ก็แค่เปิด Wi-Fi เลือกชื่อสัญญาณของมือถือ แล้วใส่รหัสผ่านที่กำหนดไว้ ปกติตามค่า default ชื่อสัญญาณจะเป็น "iPhone"  Wi-Fi tethering ของมือถือจะปิดไป ถ้าไม่เชื่อมต่อภายใน 90 วินาที  ถ้าใช้เครือข่าย 2G สัญญาณ Wi-Fi จะถูกตัดไปตอนโทรออก วิธีนี้คนไม่ค่อยนิยมเพราะต้องใช้สาย แต่จริงๆ แล้วแชร์เน็ตผ่าน USB นี่แหละสัญญาณแรงสุดแถมเชื่อมต่อง่าย ถ้าเปิด Personal HotSpot แล้วก็เสียบสาย USB เชื่อมต่อ 2 อุปกรณ์ได้เลย เน็ตจะแชร์อัตโนมัติ ถ้าไม่ ก็ให้เข้า network settings ของแล็ปท็อป แล้วเลือก USB ในแล็ปท็อปต้องมี iTunes ด้วย ดาวน์โหลดได้ฟรี บลูทูธจะไม่แรงเท่า Wi-Fi แถมแชร์ได้ทีละอุปกรณ์ แต่ข้อดีคือไม่เปลืองแบตเท่าไหร่ วิธีแชร์เน็ตผ่านบลูทูธไปยังแล็ปท็อปคือ   Mac:  ในแล็ปท็อป ให้ไปที่ System Preferences → Bluetooth คลิก "Turn Bluetooth On" หรือคลิก "Set Up a New Device" แล้วทำตามขั้นตอนที่ปรากฏ โดยเลือก iPhone จากในรายชื่ออุปกรณ์ ใส่โค้ดสำหรับเชื่อมต่อ (pairing) กับ iPhone ใน iPhone บางเครื่อง ต้องแตะ "Use Device as a Network Port" หลังเชื่อมต่ออุปกรณ์แล้ว     Windows 10: เลือกไอคอน action center (ลูกโป่งคำพูด) ใน taskbar แล้วคลิก Bluetooth คลิก Connect แล้วเลือก iPhone ใส่โค้ดสำหรับเชื่อมต่อกับ iPhone    Windows 7:  ไปที่ Control Panel → Bluetooth → Bluetooth Settings → Options แล้วเปิดใช้ Bluetooth discovery and connection (ค้นหาแล้วเชื่อมต่อ) ไปที่ Start → Devices and Printers → Add a device แล้วเลือก iPhone  ใส่โค้ดสำหรับเชื่อมต่อกับ iPhone    Windows Vista:  ไปที่ Control Panel → Hardware and Sound → Bluetooth Devices → Options แล้วเปิดใช้ Bluetooth discovery and connection ในเมนู Bluetooth Devices เดียวกัน ให้คลิก Add แล้วเลือก iPhone  ใส่โค้ดสำหรับเชื่อมต่อกับ iPhone ปิด GPS, auto sync, การแจ้งเตือน, อัพเดท และ Wi-Fi เพราะตอนนี้อย่างเดียวที่ต้องใช้คือสัญญาณเน็ตมือถือ  ถ้าใช้อุปกรณ์ Android ให้ไปที่ Settings → Apps → Running แล้วปิด processes ทั้งหมด จากนั้นไปที่ All Apps แล้วปิดทุกแอพที่ยังไม่ใช้ เช่น Hangouts หรือ Play ถ้าใช้ Windows Phone 8.1 ให้เปิด Battery Saver ให้สว่างน้อยที่สุดเท่าที่ยังสบายตา ถ้าเป็นไปได้ ให้ถอด SD card ของมือถือด้วย เพราะเป็นจุดที่ทำให้มือถือบางเครื่องเปลืองแบตมาก ใช้แค่ช่วงสั้นๆ เท่านั้น ถ้าจะใช้นานก็พยายามแค่ส่งอีเมลและเข้าหน้าเว็บที่มีแต่ตัวอักษร มีรูปไม่มาก ที่ห้ามเลยคือสตรีมวีดีโอ ดาวน์โหลดไฟล์ และท่องเว็บทีเดียวหลายๆ หน้าต่าง ลองเช็คใน settings ของมือถือดู ว่ามีตัวเลือก tethering range ไหม ถ้ามีให้เลือกที่ต่ำสุด และอย่าเอามือถือออกห่างจากแล็ปท็อปมากนัก มือถือรุ่นใหม่ส่วนใหญ่ชาร์จโดยเสียบสายที่พอร์ท USB ของคอมได้เลย แต่ต้องใช้สายที่ถูกต้อง ซึ่งการชาร์จโดยเสียบมือถือกับคอม ข้อเสียคือแบตเต็มช้ากว่าเสียบปลั๊กธรรมดามาก บางทีก็เสียบชาร์จไปด้วย แชร์เน็ตผ่าน USB ไปที่คอมได้พร้อมกันเลย สะดวกเวลามือถือชาร์จจากแล็ปท็อปไม่ได้ หรือแล็ปท็อปเองก็แบตหมดเร็วอยู่แล้ว บางทีก็เป็น "power bank" เลย บางบริษัท เช่น EE ในอังกฤษ จะมีให้ใช้ฟรีในแพ็คเกจ แต่ของบ้านเราก็ต้องซื้อมาใช้เองหรือลองสอบถามค่ายมือถือที่ใช้ดู ถ้าถอดแบตมือถือได้ ก็จะต่อเน็ตได้นานขึ้น อย่าลืมชาร์จแบตสำรองไว้หลังกลับถึงบ้าน
เช็คแพ็คเกจที่ใช้. เช็คว่าอุปกรณ์ใช้กันได้. แชร์สัญญาณ Wi-Fi. แชร์เน็ตผ่าน USB. แชร์เน็ตผ่าน Bluetooth. เช็คแพ็คเกจที่ใช้. เลือกวิธีแชร์เน็ต. เปิดใช้ Personal Hotspot. เชื่อมต่อ Wi-Fi tether. เชื่อมต่อผ่าน USB. แชร์เน็ตผ่าน Bluetooth. ปิด task อื่นๆ ที่ไม่จำเป็นของมือถือให้หมด. ลดความสว่างของหน้าจอ (brightness). ถอด SD card. ใช้เน็ตเฉพาะเรื่องจำเป็น. ตั้ง tethering range ให้ต่ำๆ. เสียบมือถือกับแล็ปท็อป. ซื้อที่ชาร์จมือถือแบบพกพา. พกแบตสำรอง.
https://www.wikihow.com/Tether-Cellphone-Internet-to-a-Laptop https://www.wikihow.com/Tether-Cellphone-Internet-to-a-Laptop https://www.wikihow.com/Tether-Cellphone-Internet-to-a-Laptop
Tethering an Android Phone to a Laptop Tethering an iPhone to a Laptop Minimizing Battery Drain